VS001597
Datum: 2003-05-29T02:00:00.000+02:00
datum_sodbe_i_stopnje: 2006-05-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe kolena in goleni in njihove posledice
fischer: srednje hudi primeri
odskodnina: 11.554,50 EUR
opombe: II Ips 625/2007. Reviziji tožeče stranke je bilo delno ugodeno in sicer je bila odškodnina za telesne bolečine zvišana za 1.000,00 EUR (od 2.921,05 EUR (prej 700.000,00 SIT) na 3.921,05 EUR), odškodnina za duševne bolečine zaradi zmanjšanja življenjskih aktivnosti pa za 2.000,00 EUR (od 4.590,22 EUR (prej 1.100.000,00 SIT) na 6.590,22 EUR).
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Rudniški nadzornik.

## Škodni dogodek

Prometna nesreča.

## Poškodba

Popolno raztrganje prednje križne vezi kolena, zlom leve ključnice in 9. rebra ter udarnine in odrgnine na levem komolcu in desnem kolenu.

## Telesne bolečine

3.921,05 EUR Oškodovanec je 10 dni po nesreči trpel trajajoče hude bolečine in zatem še 14 dni stalne srednje hude bolečine. V nadaljevanju zdravljenja, v obdobju 4 tednov, pa je še vedno imel stalne lahke bolečine, ki so bile v krajših obdobjih, predvsem pa med fizikalno terapijo in ob pričetku večje fizične aktivnosti, tudi srednje hude. Po zaključku zdravljenja je v obdobju 3 mesecev še vedno imel občasne lažje bolečine.

#### Ambulantno zdravljenje

6-krat je bil pregledan v kirurški ambulanti, 5-krat je bil pregledan pri splošnem zdravniku in še 3-krat v ortopedski ambulanti.

#### Rehabilitacija

10-krat je bil na fizioterapiji.

#### Nevšečnosti med zdravljenjem

33 dni je nosil oprt za imobilizacijo zlomljene ključnice, kar ga je močno oviralo pri dnevnih aktivnostih, opravljena so mu bila številna rentgenska slikanja. Hudo nevšečnost je predstavljal artroskopski pregled kolenskega sklepa.

## Strah

1.043,23 EUR (250.000,00 SIT) Ob samem škodnem dohodku je utrpel hud primarni strah. Upravičeno je bil zaskrbljen tudi za izid zdravljenja, zaradi česar je srednje hud strah trpel mesec dni po poškodbi.

## Zmanjšanje življenjske aktivnosti

6.590,22 EUR Zlom ključnice se je popolno kostno prerastel, je pa na mestu zloma ostala zadebelitev. Oškodovanec je sicer sposoben za vsa dela, le težja dela opravlja z večjo težavo kot pred obravnavano poškodbo. Zaradi poškodbe kolena je kolenski sklep nestabilen, povzroča bolečine in težave pri daljši hoji, predvsem po neravnem terenu in stopnicah. Zato ima težave pri svojem poklicnem delu, saj mora kot rudniški nadzornik veliko hoditi po neravnem terenu navzdol in navzgor, tako da ima močne bolečine v kolenskem sklepu. Prehodi lahko razdaljo največ 1 km. Opustil je tudi igranje košarke, nogometa in hojo v hribe, s čemer se je ukvarjal pred poškodbo. Še vedno se vozi s kolesom, vendar zmore le krajše razdalje. Oviran je tudi pri delu doma, saj ne more več klečati in čepeti, zaradi česar ne more več obdelovati domačega vrta.

## Skaženost

Tožbeni zahtevek za duševne bolečine zaradi skaženosti je bil zavrnjen, saj je bilo ugotovljeno, da buški na mestu zloma ključnice in na kolenu nista vidni navzven.

---

ZOR člen 200, 20